

Na osnovu Odluke Odbora direktora br. 3281 od 17.06.2025.godine, „13. Jul – Plantaže” a.d. Podgorica, objavljuju:

**J A V N I P O Z I V br. 1/2025**

**za prijavu na javnu licitaciju za zakup nepokretnosti**

**I PREDMET ZAKUPA**

Predmet zakupa je poslovni prostor koji se nalazi u Podgorici, ulica Bracana Bracanovića br. 36, ukupne površine 66m2, upisan u LN 5691, KO Podgorica III, na kat. parceli 4130/4, označen kao zgrada 1, PD 76 površine 1m2 i PD 77 površine 65m2, korišćenje 1/1 13.Jul Plantaže AD Podgorica.

**II CIJENA I TRAJANJE ZAKUPA**

Zakup se zasniva na period od 10 (deset) godina.

Najniža cijena zakupa poslovnog prostora iznosi **800,00€ (osamstotinaeura) sa PDV-om,** na mjesečnom nivou.

**III OPŠTI USLOVI**

Postupak davanja u zakup sprovešće se putem javne licitacije.

Pravo prijave po ovom javnom pozivu imaju sva fizička i pravna lica kao i preduzetnici, koji podnesu prijavu za licitaciju, čime stiču status učesnika licitacije.

Fizička lica koja su učesnici ovog javnog poziva dužna su da u prijavi navedu sljedeće podatke: broj i datum javnog poziva, prezime, adresu, jedinstveni matični broj i potpis; broj telefona, e-mail adresu; broj lične karte ili pasoša (za strane državljane), broj tekućeg računa, za slučaj povrata depozita.

Pravna lica ili preduzetnici koji su učesnici ovog javnog poziva dužni su da u prijavi navedu sljedeće podatke: broj i datum javnog poziva, naziv i sjedište pravnog lica/preduzetnika; PIB, ime i prezime ovlašćenog lica i njegov potpis, broj telefona, e-mail adresu, Izvod iz CRPS-a, ne stariji od 6 mjeseci od dana zakazane licitacije, ovlašćenje za zastupanje na licitaciji (ako ga ne zastupa lice ovlašćeno na osnovu zakona), broj žiro računa, za slučaj povrata depozita. Ovlašćenje za zastupanje mora biti ovjereno od strane notara ili suda.

**Mjesto i vrijeme održavanja licitacije**

Licitacija će se održati u Upravnoj zgradi “13. Jul-Plantaže” AD Podgorica, u Sali na drugom spratu, adresa Bulevar Šarla de Gola broj 2, dana **20.08.2025.godine,** **sa početkom u 09,00 časova.**

Obrazac Prijave za učešće na licitaciji može se preuzeti sa web stranice Društva [www.plantaze.com](http://www.plantaze.com) koji je objavljen uz ovaj javni poziv ili u kancelariji Arhive Društva, u prizemlju Upravne zgrade, svakog radnog dana od 05.08.2025. godine, od 08,00h do 14,00h.

Rok za podnošenje prijava je najkasnije do **19.08.2025.godine** **do 09:00 časova.**

Prijava se podnosi u dva primjerka, od čega jedan primjerak zadržava podnosilac. Učesnik licitacije može povući prijavu za učešće na licitaciji najkasnije u roku od 3 dana prije dana određenog za održavanje licitacije, u suprotnom gubi pravo na povraćaj uplaćenog depozita.

Smatraće se da su ispunjeni uslovi za održavanje javnog nadmetanja, ako u naznačeno vrijeme pristupi makar jedan učesnik, sa urednom prijavom.

Minimalnu promjenu raspona ponuda u postupku javnog nadmetanja utvrđuje voditelj javne licitacije pri čemu svako naredno povećanje cijene ne može biti veće od 10% od prvooglašene cijene.

Postupak javnog nadmetanja se završava ako nijedan od učesnika ni na treći poziv ne ponudi veću cijenu od do tada ponuđene najveće cijene.

Ukoliko nema istaknute ponude po posljednjem pozivu Voditelja, Voditelj proglašava pobjednika licitacije, rangira ostale učesnike i zaključuje javno nadmetanje.

Odluku o izboru pobjednika licitacije donosi izvršni direktor, na osnovu koje odluke se izabrani pobjednik licitacije poziva na zaključenje ugovora o zakupu nepokretnosti.

 **Posebne napomene**

Uz ponudu, da bi se smatrala ispravnom, mora biti dostavljen dokaz o položenom depozitu na žiro račun Zakupodavca br. **510-65785-80**, kod CKB banke, u visini od od jedne najniže mjesečne zakupnine, odnosno iznos od 800,00€. U protivnom ista neće biti razmatrana.

Pobjedniku licitacije uplaćeni depozit će se uračunati u prvu mjesečnu zakupninu, dok će se ostalim učesnicima vratiti u roku od 7 dana od dana održane licitacije.

Prihvaćena cijena na licitaciji je cijena zakupnine za prvih pet godina zakupa, dok Zakupodavac zadržava pravo da nakon isteka perioda od pet godina zahtijeva povećanje zakupnine u zavisnosti od prilika na tržištu. U slučaju da Zakupodavac, po isteku perioda od pet godina, izvrši povećanje zakupnine na osnovu tržišnih uslova, zakupac je obavezan da isto prihvati kao uslov nastavka ugovora o zakupu. U slučaju da Zakupac ne prihvati izmijenjenu cijenu, Zakupodavac zadržava pravo da jednostrano raskine ugovor bez obaveze nadoknade bilo kakvih troškova Zakupcu.

Pobjednik licitacije je dužan da u roku od 15 dana od pisanog poziva, pristupi zaključenju ugovora o zakupu, osim u slučaju postojanja opravdanih razloga koji odlažu njegovo zaključenje, u kom slučaju je dužan da pristupi zaključenju ugovora u roku od 15 dana od dana otklanjanja smetnji za zaključenje ugovora. U suprotnom, gubi pravo na uplaćeni depozit, a na zaključenje ugovora se poziva sljedeći rangirani učesnik.

Pravo na povraćaj depozita gubi lice koje podnese prijavu za licitaciju a na istoj ne učestvuje, odnosno ne registruje se za licitaciju.

Troškovi prenosa imovine (porez, takse, naknada za ovjeru ugovora i ostalo) padaju u cjelosti na teret zakupca.

Registracija učesnika će se vršiti u u Upravnoj zgradi “13.Jul-Plantaže” AD Podgorica, Bulevar Šarla de Gola br.2, 15 minuta prije početka održavanja javnog nadmetanja.

Zakupodavac zadržava pravo da obustavi postupak davanja u zakup, najkasnije tri dana prije dana javnog otvaranja ponuda.

Ovaj Javni poziv, sa obrascem prijave za licitaciju objavljen je na web stranici [www.plantaze.com](http://www.plantaze.com)

Dodatne informacije možete dobiti svakog radnog dana od 10 do 14 časova.

Kontakt telefon za razgledanje poslovnog prostora: 069 723 849

Kontakt telefon za postupak po javnom pozivu: 067 014 684.